Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on kymmenettä päivää sodassa, -
joka syttyi, kun Gazan terroriryhmät tekivät verilöylyn Etelä-Israelissa.
Israelin turvallisuusneuvos Hanegbi -
selvensi Israelin Gazaa koskevia strategisia tavoitteita.
Iran varoitti, että Israelin ja Gazan terroristien välinen sota -
voi sytyttää Lähi-idän sodan.
Israel on kymmenettä päivää sodassa, joka syttyi, -
kun Hamasin hallitseman Gazan terroriryhmät hyökkäsivät Israeliin -
ja teurastivat julmasti yli 1 300 israelilaista, pääasiassa siviilejä, -
mukaan lukien kokonaisia perheitä lapsista vanhempiin ja vanhuksiin.
Vasta perustettu hätätilahallitus avasi ensimmäisen kokouksensa -
hetken hiljaisuudella uhrien muistoksi.
Pääministeri Benjamin Netanjahu julisti, -
että Etelä-Israelin asukkaille tehtyjen hirmutekojen myötä -
Israel on yhdistänyt rivinsä selvänä viestinä muulle maailmalle.
Netanjahu vieraili maahyökkäykseen valmistautuvien IDF-joukkojen luona -
ja korosti nyt, että käsillä oleva tehtävä on ymmärretty.
Olen nähnyt upeat sotilaamme, jotka ovat nyt etulinjassa.
He tietävät, että koko kansa tukee heitä.
He ymmärtävät tehtävän laajuuden.
He ovat valmiina toimeen tuhotakseen verenhimoiset hirviöt, -
jotka nousivat meitä vastaan tuhotakseen meidät.
Hamas luuli, että hajoaisimme. Sen sijaan me hajotamme Hamasin.
Myös Israelin puolustusministeri kävi joukkojen luona etelärintamalla.
Hän julisti, että puolustusvoimat (IDF) ja turvallisuuslaitos eivät lopeta, -
ennen kuin terroristeja kuhiseva Gaza on mullistettu perin pohjin.
Tämä on valon sota pimeyttä vastaan.
Vastassamme on kulttuuri, joka ei hyväksy olemassaoloamme.
He ovat julmia eläimiä ihmisen muodossa -
ja ovat murhanneet sotilaitamme, lapsia, siviilejä.
Sotilaat täällä sekä heidän ystävänsä ilmavoimissa, -
tiedustelussa ja merivoimissa eliminoivat Hamas-terroristijärjestön.
Israelissa teurastettiin ja kidnapattiin siviilejä. Lapsia ja naisia.
Luulevatko he, että antaisimme sen olla?
Me etsimme kaiken terrori- infrastruktuurin, myös kaikki tunnelit.
Etsimme jokaisen Hamasin jäsenen, -
eikä tehtävämme pääty ennen kuin heidät kaikki on eliminoitu.
Minä sanon teille: tästä tulee kiivas, tappava ja tarkka sota, -
joka muuttaa tilanteen lopullisesti.
Kansallinen turvallisuusneuvos Tsachi Hanegbi -
selvensi Israelin Gazaan liittyviä aikeita puheessaan kansalle -
kertoakseen, mitä lähipäivinä tapahtuu.
Tavoitteemme on muuttaa asioita niin, -
ettei Hamas voi enää hallita Gazaa eikä uhata meitä.
Puhumme lähikuukausina, -
miten tavoite saavutetaan ja mitä vaihtoehtoja on.
Meidän täytyy punnita vaihtoehtoja, kunhan ensin saavutamme tavoitteen.
Kaikki uhkat etelän yhteisöille pitää kuitenkin poistaa.
Jos asuisin Be'erissä tai Kfar Azassa, en voisi palata kotiin, -
missä lapsiani teurastettiin, jos niin voisi käydä uudestaan.
Jännitteet kiristyvät myös pohjoisrintamalla, -
missä Hizbollah ja palestiinalaiset terroristit ovat tehneet iskuja -
IDF:n asemiin ja Israelin siviiliyhteisöihin.
Hanegbi korosti, että vaikka Israel ei tahdo monen rintaman sotaa, -
Hizbollah pahentaa tilannetta ja asettaa Libanonin vaaraan.
Meillä on paljon haasteita, -
joita olemme joutuneet kohtaamaan sodan ensimmäisestä päivästä lähtien.
Jokaisena päivänä israelilaisia on yritetty satuttaa ja tappaa pohjoisesta.
Olemme välittäneet viestejä, myös julkisia, -
pääministerin ja puolustusministerin kautta sekä muilla keinoilla.
Uskon, että viestimme menivät perille.
En voi kertoa arvioista, -
koska olemme oppineet nöyryyttä vihollisen arvioimisessa.
Emme pidä Hizbollahin eskalaatiota lievempää aktiivisuutta -
merkkinä siitä, mitä on odotettavissa.
Se voi hyvin olla petosta, jonka koimme etelässä.
Niin voi käydä pohjoisessakin.
Siksi pääministeri päätti koko kabinetin tuella -
ohjeistaa IDF:ää kutsumaan kaikki joukkonsa tänä sodan päivänä.
Satoja tuhansia kutsuttiin, ja valtaosa heistä sijoitetaan etelään.
Merkittävä osa heistä kuitenkin puolustaa jo nyt pohjoista.
Varaudumme kaikkiin skenaarioihin.
Toivomme, ettei Hizbollah aiheuta Libanonin tuhoa.
Hanegbi tunnusti myös, -
että turvallisuuslaitoksen aiemmin vallinnut käsitys Gazan Hamasista -
johti tuhoisaan virhearvioon ja epäonnistumiseen, -
mikä maksoi Israelille ja monille muille maille yli 1 300 ihmisen hengen.
En usko kenenkään kiistävän sitä, että Israel ei tehnyt velvollisuuttaan.
Seuraukset ovat itsestään selvät.
Asiaa tarkistetaan ja tutkitaan jo, -
sillä pääministeri määräsi olennaisia tahoja selvittämään asian.
Kaikenkattava tutkimus täytyy kyllä tehdä sitten, kun aika on oikea.
Tällä hetkellä keskitymme edessä siintävään taisteluun, -
jonka lopputuloksen merkitystä minun ei tarvitse korostaa teille.
Uskon, että ajan myötä asiat tutkitaan perin pohjin varmistaaksemme, -
ettei mitään tällaista tapahdu enää koskaan.
Nyt meidän täytyy keskittyä voittamaan tämä sota.
USA:n ulkoministeri Antony Blinken palasi Israeliin -
vierailtuaan Saudi-Arabiassa, Qatarissa ja Egyptissä.
USA pyrkii saamaan panttivangit vapautettua, -
valmistelee humanitaarista apua Gazan sivulliselle väestölle -
ja yrittää varmistaa, ettei konflikti muutu laajaksi Lähi-idän konfliktiksi.
USA koettaa aktiivisesti auttaa ulkomaiden kansalaisia -
ja erityisesti amerikkalaisia lähtemään Gazasta, -
ennen kuin Israel päästää raivonsa irti terroristeja kuhisevalle alueelle.
Ensinnä mainitsen Gazassa olevat amerikkalaiset.
Meillä on kokonainen tiimi, joka tekee kellon ympäri töitä vain sen parissa, -
että he auttavat kansalaisiamme pääsemään turvallisesti Egyptiin.
Se on ollut vaikeaa käynnissä olevien operaatioiden vuoksi -
ja koska suoraan sanoen Hamas on tehnyt vaikeaksi -
palestiinalais-amerikkalaisille ja muillekin -
matkustaa rajalle ja sen yli.
Tavoitteemme on varmistaa, että kaikki Gazassa olevat amerikkalaiset -
pääsevät turvallisesti sieltä pois.
USA:n kansallinen turvallisuusneuvos korosti myös -
USA:n huolta sodan leviämisestä.
Olemme huolissamme. Tilanne voi eskaloitua pohjoisrajalla.
Siksi presidentti Biden on sanonut selvästi ja tiukasti, -
että minkään valtion tai ryhmän ei pidä käyttää tilannetta hyväksi -
eikä eskaloida konfliktia.
Hän on lähettänyt USS Eisenhowerin Yhdysvalloista kohti Lähi-itää -
antamaan lisäkykyä vastata uusiin tapahtumiin -
sekä lähettämään selvän peloteviestin, -
ettei kenenkään pidä puuttua tähän eikä eskaloida tilannetta.
USA osoittaa sen teoin ja sanoin.
Jatkamme pohjoisrajan tilanteen tarkkailua.
Israel on päästänyt juomaveden virtaamaan taas Etelä-Gazaan.
Israel kannustaa siviiliväestöä poistumaan Pohjois-Gazasta -
ennen kuin maahyökkäys alkaa.
Iran jatkaa valehtelua osallisuudestaan Etelä-Israelin verilöylyyn.
Lisäksi se koettaa hävyttömästi syyttää USA:ta -
USA:n yksiselitteisestä tuesta Israelille.
USA:n hallinnon pitää katsoa olevan vastuussa sionistihallinnon rikoksista,-
ja juuri USA:n hallinto tukee nyt kaikella mahdillaan sionistihallintoa -
sorrettua palestiinalaiskansaa vastaan.
Sotalaivaston lähettäminen alueen vesille -
ei tarkoita mitään muuta kuin -
yksipuolista tuen antamista sortajalle sorrettuja vastaan.
Väitteillä Iranin osallisuudesta -
yritetään muuttaa yleistä mielipidettä siitä, -
että USA tukee sionistihallintoa iskuissa sorrettuja gazalaisia vastaan.
Iranin ulkoministeriön tiedottaja välitti Iranin kannan -
ja varoitti, että Israelin hyökkäys Gazan terroriryhmiä vastaan -
saattaa sytyttää Lähi-idän sodan.
Iranin kätyrit varautuvat jo monen rintaman konfliktiin.
Kiitos seurasta!
Rukoilkaa rauhaa Jerusalemille ja pelastusta Israelille.
Jos tuotantomme on siunannut sinua -
ja haluat auttaa lahjoitusten varassa toimivan TV7 Israelin kustannuksissa,-
harkitsethan lahjoittamista.
Voit lahjoittaa osoitteessa tai www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa, jos Luoja suo.
Siihen saakka: shalom Jerusalemista.
Suomennos: Maija Tuukkanen